钦定古今图书集成/明伦汇编/闺媛典/第200卷 > 徐桴妻龚氏〈吴氏附〉
## 钦定古今图书集成/明伦汇编/闺媛典/第200卷 > 徐桴妻龚氏〈吴氏附〉

按《苏州府志》：“龚氏，长洲龚寿昌女，徐桴妻。年十八归
桴，早死，龚年二十五，誓死守节。侍女吴氏年十二，随
龚嫁，生一男不育。及是年十八，事龚不去。众与立侄
然为嗣。二寡同居，共苦声不出户，虔奉舅姑。舅姑殁，
丧葬成礼，垂六十馀年。二孙文奎、文璧，克孝割股以
愈龚疾。万历间表其门。”